На основу члана 96. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 – испрaвка, 108/13, 142/14, 68/15 – др. закон, 103/15, 99/16, 113/17, 95/18 и 31/19),

Министар финансија доноси

**ПРАВИЛНИК**

**о Плану подрачуна консолидованог рачуна трезора**

"Службени гласник РС", бр. 50 од 12. јула 2019, 143 од 29. децембра 2022.

**1. Основне одредбе**

Члан 1.

Овим правилником прописује се План подрачуна консолидованог рачуна трезора (у даљем тексту: План подрачуна) на којима се воде динарска и девизна средства корисника јавних средстава (у даљем тексту: КЈС), као и правних лица и других субјеката који не припадају јавном сектору, а којима се врши пренос средстава из буџета, преко којих се извршавају и евидентирају платне трансакције и воде се код Министарства финансија – Управе за трезор (у даљем тексту: Управа).

План подрачуна одштампан је уз овај правилник и чини његов саставни део.

**2. Структура броја подрачуна**

Члан 2.

Број подрачуна састоји се од три нумеричке ознаке у низу, и то:

1) 840 – троцифрени јединствени идентификациони број Управе код Народне банке Србије – као пружаоца платних услуга;

2) тринаестоцифрени број којим се идентификују и класификују имаоци рачуна и њихова средства, тако да последња три броја представљају групу подрачуна из Плана подрачуна, **од којих први број групе подрачуна представља класу подрачуна,\*** а испред њих, без одвајања, редни број подрачуна – индивидуална партија, коју додељује Управа;

3) двоцифрени контролни број по међународном стандарду ISO – 7064, MODUL 97.

\*Службени гласник РС, број 143/2022

**3. Подрачуни консолидованог рачуна трезора**

Члан 3.

На подрачунима консолидованог рачуна трезора (у даљем тексту: КРТ) евидентирају се:

1) динарска средства готовине;

2) динарска и девизна средства пласмана;

3) динарска средстава извршења принудне наплате;

4) динарска и девизна средстава обрачунских и привремених подрачуна;

5) динарска и девизна средстава КЈС који су укључени у КРТ;

6) динарска и девизна средства за посебне намене;

7) динарска и девизна средстава осталих подрачуна;

8) динарска средстава на рачунима за уплату јавних прихода, евиденционим рачунима и рачунима за обједињену наплату прихода;

9) динарска средства за исплату плата;

10) динарска и девизна средстава ванбилансне евиденције.

**4. Групе подрачуна**

Члан 4.

Група подрачуна 100 – Готовина у трезору – благајни, евидентира се промет и стање готовине у трезору, односно благајни организационе јединице Управе.

Група подрачуна 101 – Издвојена средства за готовинске исплате физичким лицима, евидентирају се издвојена средства за готовинске исплате физичким лицима у организационој јединици Управе, по основу решења надлежног органа.

Група подрачуна 104 – Исплаћене вредноснице, евидентира се промет и стање исплаћених вредносница у организационој јединици Управе.

Група подрачуна 105 – Чекови примљени од физичких лица, евидентирају се чекови примљени од физичких лица по основу плаћања која они изврше на благајни организационе јединице Управе.

Група подрачуна 106 – Платне картице, евидентирају се плаћања физичких лица извршена платном картицом у организационим јединицама Управе.

Група подрачуна 116 – Готовина на путу – дотација организационој јединици Управе, евидeнтира се промет и стање готовине по основу дотација између организационих јединица Управе.

Група подрачуна 117 – Готовина на путу – сувишак организационој јединици Управе, евидентира се промет и стање готовине по основу сувишка између организационих јединица Управе.

Члан 5.

Група подрачуна 210 – Пласмани банкама – опозиви депозити, евидентира се промет и стање динарских средстава која трезор пласира, односно преноси банкама као опозиве депозите.

Група подрачуна 211 – Интерни пласмани – позајмице, евидентира се промет и стање динарских средстава која трезор пласира, односно преноси буџету, као позајмицу за текућу ликвидност у оквиру истог трезора.

Група подрачуна 212 – Пласмани дати другим трезорима, евидентира се промет и стање динарских средстава која трезор пласира, односно преноси другим трезорима.

Група подрачуна 213 – Пласмани банкама – орочени депозити, евидентира се промет и стање динарских средстава која трезор орочава, односно преноси банкама као орочене депозите.

Група подрачуна 215 – Пласмани у хартије од вредности, евидентира се промет и стање динарских средстава која трезор пласира у хартије од вредности.

Група подрачуна 219 – Остали пласмани, евидентира се промет и стање динарских средстава по основу осталих пласмана која врши трезор у складу са прописима.

Група подрачуна 220 – Пласмани примљени од других трезора, евидентира се промет и стање динарских средстава која трезор прима од других трезора.

Група подрачуна 230 – Девизни пласмани банкама – опозиви депозити, евидентира се промет и стање девизних средстава која трезор пласира, односно преноси банкама као опозиве депозите.

Група подрачуна 233 – Девизни пласмани банкама – орочени депозити, евидентира се промет и стање девизних средстава која трезор орочава, односно преноси банкама као орочене депозите.

Група подрачуна 235 – Девизни пласмани у хартије од вредности, евидентира се промет и стање девизних средстава која трезор пласира у хартије од вредности.

Група подрачуна 239 – Девизни остали пласмани, евидентира се промет и стање девизних средстава по основу осталих пласмана која врши трезор у складу са прописима.

Члан 6.

Група подрачуна 320 – Извршење принудне наплате корисника буџетских средстава Републике Србије, евидентирају се средства за извршење принудне наплате корисника буџетских средстава Републике Србије који плаћање врше преко рачуна за извршење буџета Републике Србије кроз систем извршења буџета Републике Србије.

Група подрачуна 340 – Извршење принудне наплате корисника буџетских средстава локалне власти, евидентирају се средства за извршење принудне наплате корисника буџетских средстава локалне власти који плаћање врше преко рачуна извршења буџета локалне власти.

Члан 7.

Група подрачуна 505 – Консолидовани рачун трезора, отвара се за трезор Републике Србије и трезоре локалне власти, преко кога се евидентира промет и стање средстава на подрачунима трезора, посебно за динарска и посебно за девизна средства и обезбеђују се консолидовани подаци о укупном промету и укупном стању средстава на подрачунима трезора.

Група подрачуна 516 – Клириншки рачун за чекове, евидентира се клиринг чекова којe прими Управа ради њихове наплате путем међубанкарског обрачуна чекова по текућим рачунима грађана.

Група подрачуна 517 – Клириншки рачун Управе, као помоћни обрачунски рачун Управе, евидентира се динарски платни промет између Управе и банака, обрачунат путем нето обрачуна у Клиринг систему Народне банке Србије.

Група подрачуна 519 – Обрaчунски рачун Управе, евидентира се динарски и девизни платни промет између Управе и банака, који је обрачунат преко КРТ у Народној банци Србије.

Група подрачуна 520 – Обрачунски рачун Управе у IPS НБС систему, евидентира се динарски платни промет између Управе и банака у систему за инстант плаћања (IPS НБС систем).

Група подрачуна 546 – Послати налози одобрења, евидентирају се налози одобрења послати банкама, за динарска и девизна средства.

Група подрачуна 547 – Послати налози задужења, евидентирају се налози задужења послати банкама за динарска средства (чекови грађана).

Група подрачуна 556 – Примљени налози одобрења, евидентирају се налози одобрења примљени од банака за динарска и девизна средства.

Група подрачуна 557 – Примљени налози задужења, евидентирају се налози задужења примљени од банака за динарска средства.

Група подрачуна 571 – Привремени рачуни, евидентирају се налози динарских средстава који се не могу извршити на одговарајући подрачун до обезбеђивања услова за њихово извршавање.

Група подрачуна 572 – Обрачун готовине са Народном банком Србије, евидентира се обрачун готовине динарских средстава, коју организациона јединица Управе прими од Народне банке Србије, односно преда Народној банци Србије.

Група подрачуна 573 – Рачун за евидентирање налога враћених банкама, евидентирају се налози динарских средстава који се не могу извршити на одговарајући рачун и као погрешни налози враћају се банци.

Група подрачуна 574 – Обрачун готовине са банкама, евидентира се промет и стање готовине динарских средстава коју организациона јединица Управе преда банци или преузме од банке, по основу уступања готовине, у складу са прописима.

Група подрачуна 581 – Девизни привремени рачуни, евидентирају се налози девизних средстава који се не могу извршити на одговарајући подрачун до обезбеђивања услова за њихово извршавање.

Група подрачуна 585 – Интерни обрачун девизних средстава, евидентирају се промене девизних средстава на подрачунима приликом задужења, односно одобрења подрачуна код конверзије из једне у другу валуту.

Члан 8.

Група подрачуна 620 – Подрачун извршењa буџета Републике Србије, преко којег се извршавају и евидентирају динарске платне трансакције која се односе на буџетска средства Републике Србије.

Група подрачуна 621 – Подрачуни за редовно пословање КЈС који су у надлежности директних корисника буџетских средстава Републике Србије, преко којих се извршавају и евидентирају динарске платне трансакције.

Група подрачуна 624 – Подрачуни фондова Републике Србије, преко којих се извршавају и евидентирају динарске платне трансакције.

Група подрачуна 627 – Подрачуни за сопствене приходе КЈС који су у надлежности директних корисника буџетских средстава Републике Србије, преко којих се извршавају и евидентирају динарске платне трансакције.

Група подрачуна 630 – Девизни подрачун извршењa буџета Републике Србије, преко којег се евидентирају девизна средства извршења буџета Републике Србије.

Група подрачуна 640 – Подрачуни извршења буџета аутономне покрајине и јединице локалне самоуправе, преко којих се извршавају и евидентирају динарске платне трансакције.

Група подрачуна 641 – Подрачуни за редовно пословање КЈС који су у надлежности директних корисника буџетских средстава аутономне покрајине и јединице локалне самоуправе, преко којих се извршавају и евидентирају динарске платне трансакције.

Група подрачуна 644 – Подрачуни фондова аутономне покрајине и јединице локалне самоуправе, преко којих се извршавају и евидентирају динарске платне трансакције.

Група подрачуна 645 – Подрачуни за редовно пословање месних заједница, преко којих се извршавају и евидентирају динарске платне трансакције.

Група подрачуна 647 – Подрачуни за сопствене приходе КЈС који су у надлежности директних корисника буџетских средстава аутономне покрајине и јединице локалне самоуправе, преко којих се извршавају и евидентирају динарске платне трансакције.

Група подрачуна 650 – Подрачуни за редовно пословање Републичког фонда за здравствено осигурање и организационих јединица у његовом саставу, као и Фонда за социјално осигурање војних осигураника, преко којих се извршавају и евидентирају динарске платне трансакције.

Група подрачуна 652 – Подрачуни за редовно пословање Републичког фонда за пензијско и инвалидско осигурање и организационих јединица у његовом саставу, преко којих се извршавају и евидентирају динарске платне трансакције.

Група подрачуна 654 – Подрачуни за редовно пословање Националне службе за запошљавање и организационих јединица у њеном саставу, преко којих се извршавају и евидентирају динарске платне трансакције.

Група подрачуна 657 – Подрачуни сопствених прихода организација за обавезно социјално осигурање и организационих јединица у њиховом саставу, преко којих се извршавају и евидентирају динарске платне трансакције.

Група подрачуна 660 – Подрачуни за редовно пословање установа и других правних лица из области образовања и научноистраживачке делатности, преко којих се извршавају и евидентирају динарске платне трансакције.

Група подрачуна 661 – Подрачуни за редовно пословање установа и других правних лица из области здравствене и социјалне заштите, преко којих се извршавају и евидентирају динарске платне трансакције.

Група подрачуна 664 – Подрачуни за редовно пословање установа и других правних лица из области других делатности, преко којих се извршавају и евидентирају динарске платне трансакције.

Група подрачуна 666 – Подрачуни сопствених прихода установа и других правних лица из области образовања и научноистраживачке делатности, преко којих се извршавају и евидентирају динарске платне трансакције.

Група подрачуна 667 – Подрачуни сопствених прихода установа и других правних лица из области здравствене и социјалне заштите, преко којих се извршавају и евидентирају динарске платне трансакције.

Група подрачуна 668 – Подрачуни сопствених прихода установа и других правних лица из области других делатности, преко којих се извршавају и евидентирају динарске платне трансакције.

Члан 9.

Група подрачуна 721 – Подрачуни за посебне намене корисника буџетских средстава који су укључени у систем извршења буџета Републике Србије, преко којих се извршавају и евидентирају динарске платне трансакције.

Група подрачуна 723 – Посебни наменски динарски подрачуни осталих КЈС у надлежности директних корисника буџетских средстава Републике Србије, којима се врши пренос средстава из буџета, која се консолидују у оквиру КРТ Републике Србије, преко којих се извршавају и евидентирају динарске платне трансакције.

Група подрачуна 724 – Подрачуни за посебне намене фондова Републике Србије, преко којих се извршавају и евидентирају динарске платне трансакције.

Група подрачуна 725 – Подрачуни за суфинансирање програма, односно пројеката Европске уније, преко којих се врше уплате и евидентирају девизна средства у динарској противвредности, директних корисника буџетских средстава који су укључени у систем извршења буџета Републике Србије.

Група подрачуна 726 – Збирни подрачуни динарских средстава за измирење обавеза по програму, односно пројекту Европске уније, директних корисника буџетских средстава који су укључени у систем извршења буџета Републике Србије, а чији извори средстава су буџет Републике Србије и Европска унија, преко кога се измирију обавеза по конкретном програму, односно пројекту Европске уније.

Група подрачуна 730 – Девизни подрачун за посебне намене извршења буџета Републике Србије, преко којег се евидентирају девизна средстава за посебне намене извршења буџета Републике Србије.

Група подрачуна 731 – Девизни подрачуни за одређене намене корисника буџетских средстава Републике Србије, који су укључени у систем извршења буџета Републике Србије, преко којих се евидентирају девизна средства за посебне намене корисника буџетских средстава Републике Србије.

Група подрачуна 734 – Девизни подрачуни фондова Републике Србије, преко којих се евидентирају девизна средства фондова Републике Србије.

Група подрачуна 740 – Подрачуни за посебне намене извршења буџета аутономне покрајине и јединице локалне самоуправе, преко којих се извршавају и евидентирају динарске платне трансакције.

Група подрачуна 741 – Подрачуни за посебне намене органа и служби аутономне покрајине и јединице локалне самоуправе, преко којих се извршавају и евидентирају динарске платне трансакције.

Група подрачуна 743 – Посебни наменски подрачуни осталих КЈС у надлежности директних корисника буџетских средстава аутономне покрајине и локалне самоуправе, којима се врши пренос средстава из буџета, која се консолидују у оквиру КРТ локалне власти, преко којих се извршавају и евидентирају динарске платне трансакције.

Група подрачуна 744 – Подрачуни за посебне намене фондова аутономне покрајине и јединице локалне самоуправе, преко којих се извршавају и евидентирају динарске платне трансакције.

Група подрачуна 745 – Подрачуни за посебне намене месних заједница, преко којих се извршавају и евидентирају динарске платне трансакције.

Група подрачуна 750 – Подрачуни за посебне намене Републичког фонда за здравствено осигурање и организационих јединица у његовом саставу, као и Фонда за социјално осигурање војних осигураника, преко којих се извршавају и евидентирају динарске платне трансакције.

Група подрачуна 752 – Подрачуни за посебне намене Републичког фонда за пензијско и инвалидско осигурање и организационих јединица у његовом саставу, преко којих се извршавају и евидентирају динарске платне трансакције.

Група подрачуна 754 – Подрачуни за посебне намене Националне службе за запошљавање и организационих јединица у њеном саставу, преко којих се извршавају и евидентирају динарске платне трансакције.

Група подрачуна 760 – Подрачуни за посебне намене установа и других правних лица из области образовања и научноистраживачке делатности, преко којих се извршавају и евидентирају динарске платне трансакције.

Група подрачуна 761 – Подрачуни за посебне намене установа и других правних лица из области здравствене и социјалне заштите, преко којих се извршавају и евидентирају динарске платне трансакције.

Група подрачуна 763 – Посебни наменски динарски подрачуни правних лица и других субјеката који не припадају јавном сектору, а којима се врши пренос средстава из буџета, која се консолидују у оквиру КРТ локалне власти, преко којих се извршавају и евидентирају динарске платне трансакције.

Група подрачуна 764 – Подрачуни за посебне намене установа и других правних лица из области других делатности, преко којих се извршавају и евидентирају динарске платне трансакције.

Група подрачуна 770 – Девизни подрачуни за одређене намене буџета аутономне покрајине и јединице локалне самоуправе, преко којих се евидентира промет и стање девизних средстава извршења буџета.

Група подрачуна 771 – Девизни подрачуни за одређене намене директних корисника буџетских средстава аутономне покрајине и јединицe локалне самоуправе, преко којих се евидентира промет и стање девизних средстава за одређене намене директних корисника буџетских средстава.

Група подрачуна 775 – Девизни подрачуни за одређене намене месних заједница, преко којих се евидентира промет и стање девизних средстава за одређене намене.

Група подрачуна 780 – Девизни подрачуни за одређене намене Републичког фонда за здравствено осигурање и организационих јединица у његовом саставу, као и Фонда за социјално осигурање војних осигураника, преко којих се евидентира промет и стање девизних средстава за одређене намене.

Група подрачуна 782 – Девизни подрачуни за одређене намене Републичког фонда за пензијско и инвалидско осигурање и организационих јединица у његовом саставу, преко којих се евидентира промет и стање девизних средстава за одређене намене.

Група подрачуна 784 – Девизни подрачуни за одређене намене Националне службе за запошљавање и организационих јединица у њеном саставу, преко којих се евидентира промет и стање девизних средстава за одређене намене.

Група подрачуна 790 – Девизни подрачуни за одређене намене установа и других правних лица из области образовања и научноистраживачке делатности, преко којих се евидентира промет и стање девизних средстава за одређене намене.

Група подрачуна 791 – Девизни подрачуни за одређене намене установа и других правних лица из области здравствене и социјалне заштите, преко којих се евидентира промет и стање девизних средстава за одређене намене.

Група подрачуна 794 – Девизни подрачуни за одређене намене установа и других правних лица из области других делатности, преко којих се евидентира промет и стање девизних средстава за одређене намене.

Групе подрачуна: 723, 743 и 763 – посебни наменски динарски подрачуни – отварају се осталим корисницима јавних средстава и правним лицима и другим субјектима који не припадају јавном сектору, а којима се врши пренос средства из буџета.

На посебне наменске динарске подрачуне групе 723, 743 и 763, осталих КЈС и правних лица и других субјеката који не припадају јавном сектору, динарска средства преносе се са подрачуна извршења буџета Републике Србије, аутономне покрајине и јединице локалне самоуправе.

*Брисан је ранији став 32. (види члан 2. Правилника – 143/2022-168).*

Члан 10.

Група подрачуна 801 – Подрачуни за стечај и ликвидацију установа и других правних лица, код којих је покренут поступак стечаја или ликвидације, преко којих се извршавају и евидентирају динарске платне трансакције. Отварањем подрачуна ове групе, укидају се сви остали динарски подрачуни корисника који се воде код Управе.

Група подрачуна 802 – Подрачуни депозита судова и јавних тужилаштава, преко којих се евидентирају привремено издвојена динарска средства на подрачуну, на основу одговарајућег акта суда, односно јавног тужилаштва.

Група подрачуна 803 – Подрачуни за нераспоређена динарска средства КЈС и других субјеката која се не користе, преко којих се евидентира промет и стање динарских средстава која Управа преноси са подрачуна на коме није било промета дуже од две године и за које се имаоци подрачуна, на захтев Управе, нису изјаснили о потреби даљег вођења тог подрачуна.

Група подрачуна 804 – Подрачуни других депозита, евидентира се промет и стање динарских средстава пренeтих на ове подрачуне по разним основама, на основу акта корисника средстава, односно надлежног органа.

Група подрачуна 806 – Подрачуни пренетих средстава за готовинске исплате, евидентира се промет и стање динарских средстава корисника буџетских средстава који су укључени у систем извршења буџета Републике Србије, на које се врши пренос динарских средстава са рачуна извршења буџета Републике Србије, за готовинску исплату.

Група подрачуна 821 – Девизни подрачуни за стечај и ликвидацију установа и других правних лица, преко којих се евидентира промет и стање девизних средстава установа и других правних лица код којих је покренут поступак стечаја или ликвидације. Отварањем подрачуна ове групе, укидају се сви остали девизни подрачуни корисника који се воде код Управе.

Група подрачуна 822 – Девизни подрачуни депозита судова и јавних тужилаштава, преко којих се евидентирају привремено издвојена девизна средства на подрачуну, на основу одговарајућег акта суда, односно јавног тужилаштва.

Група подрачуна 823 – Девизни подрачуни за нераспоређена девизна средства КЈС у КРТ, евидентира се промет и стање девизних средстава која се не користе, а која Управа преноси са подрачуна на коме није било промета дуже од две године и за које се имаоци подрачуна, на захтев Управе, нису изјаснили о потреби даљег вођења тог подрачуна.

Група подрачуна 824 – Девизни подрачуни других депозита, евидентира се промет и стање девизних средстава пренeтих на ове подрачуне по разним основама, на основу акта корисника средстава, односно надлежног органа.

Група подрачуна 830 – Подрачуни за обезбеђење девизних плаћања, преко којих се врши евидентирање девизних средстава обезбеђених куповином девиза из динара, преносом са девизног подрачуна или конверзијом из једне у другу страну валуту за девизно плаћање.

Група подрачуна 831 – Подрачуни за пренос девизних средстава за готовинске исплате, преко којих се врши евидентирање девизних средстава обезбеђених куповином девиза из динара, преносом са девизног подрачуна или конверзијом из једне у другу страну валуту, за исплату ефективног страног новца код Народне банке Србије.

Група подрачуна 832 – Подрачуни за обезбеђење девизних плаћања по посебним прописима, преко којих се врши евидентирање девизних средстава обезбеђених куповином девиза из динара за девизна плаћања по посебним прописима.

Група подрачуна 834 – Подрачуни за евидентирање повраћаја девизне дознаке када су средства обезбеђена из динара, преко којих се врши евидентирање повраћаја девизне дознаке из иностранства.

Група подрачуна 843 – Рачуни за уплату јавних прихода, као подрачуни КРТ, на које се уплаћују јавни приходи и примања, и чија средства се распоређују у буџет Републике Србије, односно буџет локалне власти, организaцијама за обавезно социјално осигурање и другим корисницима који су укључени у КРТ.

**Група подрачуна 845 – Евиденциони рачуни јавних прихода, на које се уплаћују и евидентирају јавни приходи и примања које остварују органи Републике Србије, органи локалне власти и други корисници средстава, који су укључени у КРТ и имају карактер јавних прихода.\***

**Наплаћени јавни приходи са подрачуна 845 преносе се на рачуне за уплату јавних прихода 843 сваког радног дана.\***

**Група подрачуна 848 – Рачуни за обједињену наплату јавних прихода и других средстава за одређене намене на основу електронске пријаве, на које се уплаћују обједињено јавни приходи и друга средства за одређене намене. Наплаћенa средства са подрачуна 848 преносе се сваког радног дана на рачуне за уплату јавних прихода 843 и друге рачуне у складу са законом.\***

Група подрачуна 849 – Рачуни за обједињену наплату јавних прихода, на које се обједињено уплаћују и евидентирају јавни приходи корисника буџетских средстава.

**Група подрачуна 855 – Девизни евиденциони рачуни јавних прихода, на које се уплаћују и евидентирају јавни приходи и примања које остварују органи Републике Србије, органи локалне власти и други корисници средстава, који су укључени у КРТ и имају карактер јавних прихода.\***

**Група подрачуна 858 – Девизни рачуни за обједињену наплату јавних прихода и других средстава за одређене намене на основу електронске пријаве, на које се уплаћују обједињено јавни приходи и друга средства за одређене намене.\***

**Група подрачуна 859 – Девизни рачуни за обједињену наплату јавних прихода, на које се обједињено уплаћују и евидентирају јавни приходи корисника буџетских средстава.\***

Група подрачуна 860 – Подрачуни динарских средстава за исплату плата из области основног и средњег образовања, преко којих се евидентира промет и стање средстава за исплату плата, додатака и накнада плата запослених, односно накнада лица ангажованих по уговору код индиректних корисника буџетских средстава Републике Србије, из области основног и средњег образовања.

\*Службени гласник РС, број 143/2022

Члан 11.

Група подрачуна 920 – Подрачуни за ванбилансно евидентирање девизних средстава за рачуне који се воде у Народној банци Србије, на којима се ванбилансно евидентира промет и стање девизних средстава на рачунима КЈС који се воде код Народне банке Србије.

Група подрачуна 921 – Подрачуни за ванбилансно евидентирање девизних средстава за рачуне који се воде код банака, на којима се ванбилансно евидентира промет и стање девизних средстава на рачунима КЈС који се воде код банака.

Група подрачуна 992 – Оставе, динарски подрачуни за ванбилансно евидентирање остава.

Група подрачуна 997 – Остављачи остава, динарски подрачуни за ванбилансно евидентирање остављача остава.

**5. Завршне одредбе**

Члан 12.

Даном ступања на снагу овог правилника престаје да важи Правилник о плану подрачуна консолидованог рачуна трезора („Службени гласник РС”, бр. 42/10 и 24/16).

Члан 13.

Овај правилник ступа на снагу осмог дана од дана објављивања у „Службеном гласнику Републике Србије”.

Број 110-00-7/19-001-005

У Београду, 2. јула 2019. године

Министар,

**Синиша Мали,** с.р.

*НАПОМЕНА ИЗДАВАЧА: Правилником о изменама и допунама Правилника о Плану подрачуна консолидованог рачуна трезора („Службени гласник РС”, број 143/2022) План подрачуна замењен је новим Планом подрачуна (види члан 4. Правилника – 143/2022-168).*

ПЛАН ПОДРАЧУНА

|  |  |  |
| --- | --- | --- |
| Класа  подрачуна | Група  подрачуна | Назив подрачуна |
|  |  | ПОДРАЧУНИ ГОТОВИНЕ |
| 1 | 100 | Готовина у трезору – благајни |
| 1 | 101 | Издвојена средства за готовинске исплате физичким лицима |
| 1 | 104 | Исплаћене вредноснице |
| 1 | 105 | Чекови примљени од физичких лица |
| 1 | 106 | Платне картице |
| 1 | 116 | Готовина на путу – дотација организационој јединици Управе |
| 1 | 117 | Готовина на путу – сувишак организационој јединици Управе |
|  |  | ПОДРАЧУНИ ПЛАСМАНА |
| 2 | 210 | Пласмани банкама – опозиви депозити |
| 2 | 211 | Интерни пласмани – позајмице |
| 2 | 212 | Пласмани дати другим трезорима |
| 2 | 213 | Пласмани банкама – орочени депозити |
| 2 | 215 | Пласмани у хартије од вредности |
| 2 | 219 | Остали пласмани |
| 2 | 220 | Пласмани примљени од других трезора |
| 2 | 230 | Девизни пласмани банкама – опозиви депозити |
| 2 | 233 | Девизни пласмани банкама– орочени депозити |
| 2 | 235 | Девизни пласмани у хартије од вредности |
| 2 | 239 | Девизни остали пласмани |
|  |  | ПОДРАЧУНИ ЗА ЕВИДЕНТИРАЊЕ ИЗВРШЕЊА ПРИНУДНЕ НАПЛАТЕ |
| 3 | 320 | Извршење принудне наплате корисника буџетских средстава Републике Србије |
| 3 | 340 | Извршење принудне наплате корисника буџетских средстава локалне власти |
|  |  | ОБРАЧУНСКИ И ПРИВРЕМЕНИ ПОДРАЧУНИ |
| 5 | 505 | Консолидовани рачун трезора |
| 5 | 516 | Клириншки рачун за чекове |
| 5 | 517 | Клириншки рачун Управе |
| 5 | 519 | Обрaчунски рачун Управе |
| 5 | 520 | Обрачунски рачун Управе у IPS НБС систему |
| 5 | 546 | Послати налози одобрења |
| 5 | 547 | Послати налози задужења |
| 5 | 556 | Примљени налози одобрења |
| 5 | 557 | Примљени налози задужења |
| 5 | 571 | Привремени рачуни |
| 5 | 572 | Обрачун готовине са Народном банком Србије |
| 5 | 573 | Рачун за евидентирање налога враћених банкама |
| 5 | 574 | Обрачун готовине са банкама |
| 5 | 581 | Девизни привремени рачуни |
| 5 | 585 | Интерни обрачун девизних средстава |
|  |  | ПОДРАЧУНИ КОРИСНИКА ЈАВНИХ СРЕДСТАВА У КРТ |
|  |  | Подрачуни за редовно пословање и сопствене приходе |
|  |  | Подрачуни Републике Србије |
| 6 | 620 | Подрачун извршењa буџета Републике Србије |
| 6 | 621 | Подрачуни за редовно пословање КЈС који су у надлежности директних корисника буџетских средстава Републике Србије |
| 6 | 624 | Подрачуни фондова Републике Србије |
| 6 | 627 | Подрачуни за сопствене приходе КЈС који су у надлежности директних корисника буџетских средстава Републике Србије |
| 6 | 630 | Девизни подрачун извршењa буџета Републике Србије |
|  |  | Подрачуни локалне власти власти |
| 6 | 640 | Подрачуни извршења буџета аутономне покрајине и јединице локалне самоуправе |
| 6 | 641 | Подрачуни за редовно пословање КЈС који су у надлежности директних корисника буџетских средстава аутономне покрајине и јединице локалне самоуправе |
| 6 | 644 | Подрачуни фондова аутономне покрајине и јединице локалне самоуправе |
| 6 | 645 | Подрачуни за редовно пословање месних заједница |
| 6 | 647 | Подрачуни за сопствене приходе КЈС који су у надлежности директних корисника буџетских средстава аутономне покрајине и јединице локалне самоуправе |
| 6 | 650 | Подрачуни за редовно пословање Републичког фонда за здравствено осигурање и организационих јединица у његовом саставу, као и Фонда за социјално осигурање војних осигураника |
| 6 |  | Подрачуни организација за обавезно социјално осигурање |
| 6 | 652 | Подрачуни за редовно пословање Републичког фонда за пензијско и инвалидско осигурање и организационих јединица у његовом саставу |
| 6 | 654 | Подрачуни за редовно пословање Националне службе за запошљавање и организационих јединица у њеном саставу |
| 6 | 657 | Подрачуни сопствених прихода организација за обавезно социјално осигурање и организационих јединица у њиховом саставу |
| 6 | 660 | Подрачуни за редовно пословање установа и других правних лица из области образовања и научноистраживачке делатности |
| 6 | 661 | Подрачуни за редовно пословање установа и других правних лица из области здравствене и социјалне заштите |
| 6 | 664 | Подрачуни за редовно пословање установа и других правних лица из области других делатности |
| 6 | 666 | Подрачуни сопствених прихода установа и других правних лица из области образовања и научноистраживачке делатности |
| 6 | 667 | Подрачуни сопствених прихода установа и других правних лица из области здравствене и социјалне заштите |
| 6 | 668 | Подрачуни сопствених прихода установа и других правних лица из области других делатности |
|  |  | ПОДРАЧУНИ ЗА ПОСЕБНЕ НАМЕНЕ |
|  |  | Подрачуни за посебне намене Републике Србије, аутономне покрајине и јединица локалне самоуправе |
| 7 | 721 | Подрачуни за посебне намене корисника буџетских средстава који су укључени у систем извршења буџета Републике Србије |
| 7 | 723 | Посебни наменски динарски подрачуни осталих КЈС у надлежности директних корисника буџетских средстава Републике Србије |
| 7 | 724 | Подрачуни за посебне намене фондова Републике Србије |
| 7 | 725 | Подрачуни за суфинансирање програма, односно пројеката Европске уније |
| 7 | 726 | Збирни подрачуни динарских средстава за измирење обавеза по програму, односно пројекту Европске уније |
| 7 | 730 | Девизни подрачун за посебне намене извршења буџета Републике Србије |
| 7 | 731 | Девизни подрачуни за одређене намене корисника буџетских средстава Републике Србије |
| 7 | 734 | Девизни подрачуни фондова Републике Србије |
| 7 | 740 | Подрачуни за посебне намене извршења буџета аутономне покрајине и јединице локалне самоуправе |
| 7 | 741 | Подрачуни за посебне намене органа и служби аутономне покрајине и јединица локалне самоуправе |
| 7 | 743 | Посебни наменски подрачуни осталих КЈС у надлежности директних корисника буџетских средстава аутономне покрајине и јединице локалне самоуправе |
| 7 | 744 | Подрачуни за посебне намене фондова аутономне покрајине и јединице локалне самоуправе |
| 7 | 745 | Подрачуни за посебне намене месних заједница |
|  |  | Подрачуни за посебне намене организација за обавезно социјално осигурање |
| 7 | 750 | Подрачуни за посебне намене Републичког фонда за здравствено осигурање и организационих јединица у његовом саставу, као и Фонда за социјално осигурање војних осигураника |
| 7 | 752 | Подрачуни за посебне намене Републичког фонда за пензијско и инвалидско осигурање и организационих јединица у његовом саставу |
| 7 | 754 | Подрачуни за посебне намене Националне службе за запошљавање и организационих јединица у њеном саставу |
|  |  | Подрачуни за посебне намене установа и других правних лица |
| 7 | 760 | Подрачуни за посебне намене установа и других правних лица из области образовања и научноистраживачке делатности |
| 7 | 761 | Подрачуни за посебне намене установа и других правних лица из области здравствене и социјалне заштите |
| 7 | 763 | Посебни наменски динарски подрачуни правних лица и других субјеката који не припадају јавном сектору |
| 7 | 764 | Подрачуни за посебне намене установа и других правних лица из области других делатности |
|  |  | Девизни подрачуни за одређене намене |
| 7 | 770 | Девизни подрачуни за одређене намене буџета аутономне покрајине и јединице локалне самоуправе |
| 7 | 771 | Девизни подрачуни за одређене намене директних корисника буџетских средстава аутономне покрајине и јединицe локалне самоуправе |
| 7 | 775 | Девизни подрачуни за одређене намене месних заједница |
| 7 | 780 | Девизни подрачуни за одређене намене Републичког фонда за здравствено осигурање и организационих јединица у његовом саставу, као и Фонда за социјално осигурање војних осигураника |
| 7 | 782 | Девизни подрачуни за одређене намене Републичког фонда за пензијско и инвалидско осигурање и организационих јединица у његовом саставу |
| 7 | 784 | Девизни подрачуни за одређене намене Националне службе за запошљавање и организационих јединица у њеном саставу |
| 7 | 790 | Девизни подрачуни за одређене намене установа и других правних лица из области образовања и научноистраживачке делатности |
| 7 | 791 | Девизни подрачуни за одређене намене установа и других правних лица из области здравствене и социјалне заштите |
| 7 | 794 | Девизни подрачуни за одређене намене установа и других правних лица из области других делатности |
|  |  | ОСТАЛИ ПОДРАЧУНИ |
|  |  | Динарски остали подрачуни |
| 8 | 801 | Подрачуни за стечај и ликвидацију установа и других правних лица |
| 8 | 802 | Подрачуни депозита судова и јавних тужилаштава |
| 8 | 803 | Подрачуни за нераспоређена динарска средства КЈС и других субјеката која се не користе |
| 8 | 804 | Подрачуни других депозита |
| 8 | 806 | Подрачуни пренетих средстава за готовинске исплате |
|  |  | Девизни остали подрачуни |
| 8 | 821 | Девизни подрачуни за стечај и ликвидацију установа и других правних лица |
| 8 | 822 | Девизни подрачуни депозита судова и јавних тужилаштава |
| 8 | 823 | Девизни подрачуни за нераспоређена девизна средства КЈС у КРТ |
| 8 | 824 | Девизни подрачуни других депозита |
| 8 | 830 | Подрачуни за обезбеђење девизних плаћања |
| 8 | 831 | Подрачуни за пренос девизних средстава за готовинске исплате |
| 8 | 832 | Подрачуни за обезбеђење девизних плаћања по посебним прописима |
| 8 | 834 | Подрачуни за евидентирање повраћаја девизне дознаке када су средства обезвеђена из динара |
|  |  | РАЧУНИ ЗА УПЛАТУ ЈАВНИХ ПРИХОДА, ЕВИДЕНЦИОНИ РАЧУНИ, РАЧУНИ ЗА ОБЈЕДИЊЕНУ НАПЛАТУ ПРИХОДА |
| 8 | 843 | Рачуни за уплату јавних прихода |
| 8 | 845 | Евиденциони рачуни јавних прихода органа и других корисника средстава који су укључени у КРТ |
| 8 | 848 | Рачуни за обједињену наплату јавних прихода и других средстава за одређене намене на основу електронске пријаве |
| 8 | 849 | Рачуни за обједињену наплату јавних прихода |
| 8 | 855 | Девизни евиденциони рачуни јавних прихода органа и других корисника средстава који су укључени у КРТ |
| 8 | 858 | Девизни рачуни за обједињену наплату јавних прихода и других средстава за одређене намене на основу електронске пријаве |
| 8 | 859 | Девизни рачуни за обједињену наплату јавних прихода |
|  |  | ПОДРАЧУНИ ЗА ИСПЛАТУ ПЛАТА |
| 8 | 860 | Подрачуни динарских средстава за исплату плата из области основног и средњег образовања |
|  |  | ПОДРАЧУНИ ВАНБИЛАНСНЕ ЕВИДЕНЦИЈЕ |
| 9 | 920 | Подрачуни за ванбилансно евидентирање девизних средстава за рачуне који се воде у Народној банци Србије |
| 9 | 921 | Подрачуни за ванбилансно евидентирање девизних средстава за рачуне који се воде код банака |
| 9 | 992 | Оставе |
| 9 | 997 | Остављачи остава |